Diari Oficial de la Generalitat Valenciana


Sumari del DOGV 8273, del 13-04-2018 (2018/3657)

Extracte de la Resolució d'11 d'abril de 2018, del director de l'Agència Valenciana de Foment i Garantia Agrària, per la qual s'amplia el termini de presentació de sol·licituds d'ajudes, finançades per FEADER, per a l'aplicació de mesures de gestió forestal sostenible.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8273

Data del DOGV
:   13-04-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/3657


Data del document
:   11-04-2018

Organisme emissor
:   Agència Valenciana de Foment i Garantia Agrària

Tipus de document
:   Extracte

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

Extracte de la Resolució d'11 d'abril de 2018, del director de l'Agència Valenciana de Foment i Garantia Agrària, per la qual s'amplia el termini de presentació de sol·licituds d'ajudes, finançades per FEADER, per a l'aplicació de mesures de gestió forestal sostenible. [2018/3657]  
BDNS (identif.): 386017.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
  
Mitjançant Resolució de 12 de febrer de 2018 (DOGV 8236, 16.02.2018), es van convocar les ajudes, finançades per FEADER, per a l'aplicació de mesures de gestió forestal sostenible en el marc del Programa de Desenvolupament Rural de la Comunitat Valenciana 2014-2020, a l'empara de l'Ordre 23/2017, de 10 d'agost, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores per a la concessió d'aquestes ajudes.  
D'acord amb el previst en l'article 5.8 de l'annex I de la citada ordre, en l'apartat tercer, punt 2, de la resolució de la convocatòria, es va establir un termini de presentació de sol·licituds de dos mesos comptadors des de l'endemà de la publicació d'aquesta resolució en el Diari Oficial de la Generalitat Valenciana.  
No obstant això, la complexitat de l'ordre de bases, que inclou diverses mesures de gestió forestal, i la coincidència de part del període de presentació de sol·licituds amb dies festius, fa convenient ampliar aquest termini, d'acord amb el que estableix l'article 32 de la Llei de 39/2015, de procediment administratiu comú.  
De conformitat amb el que es disposa en l'article 28 de la Llei 5/1983, de 30 de desembre, del Consell, així com en el Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi ambient, Canvi Climàtic i Desenvolupament Rural i en l'article 13.1 del Decret 123/2006, de 8 de setembre, pel qual s'aprova l'Estatut de l'Agència Valenciana de Foment i Garantia Agrària, resolc:  
  
Únic. Termini de presentació de les sol·licituds  
El termini de presentació de sol·licituds de les ajudes, finançades per FEADER, per a l'aplicació de mesures de gestió forestal sostenible en el marc del Programa de Desenvolupament Rural de la Comunitat Valenciana 2014-2020, establit mitjançant Resolució de 12 de febrer de 2018 per la qual es van convocar aquestes ajudes a l'empara de l'Ordre 23/2017, s'amplia fins al 16 de maig de 2018.  
  
València, 11 d'abril de 2018.- El director de l'Agència Valenciana de Foment i Garantia Agrària: Francisco Rodríguez Mulero.